ZurichNLP/romansh-municipal-text-corpus huggingface dataset:
Rumantsch: Ils 21 da matg 2021, naven dallas 09.00 saveis Vus menar atras in test spert d'antigens alla staziun da Covent al liug (halla plurivalenta). Ina parsuna certificada verifichescha Vossa identitat, suenter tonscha in sfrusch ella part davon dil nas sut survigilonza. Fagei aschi bien e prendei cun Vus Vossa carta d’identitad ni Vies pass sco era Vies smartphone. Gia suenter cuort mument ei il resultat dil test avon maun e gia suenter pli pauc che 30 minutas vegn el publicaus digitalmein sin Vies smartphone (communicaziun per mail).
Deutsch: Am 21. Mai 2021, ab 09:00 Uhr können Sie vor Ort (Mehrzweckhalle) an der Covent-Station einen Antigen-Schnelltest durchführen. Eine zertifizierte Person überprüft Ihre Identität, danach genügt unter Aufsicht ein Abstrich im vorderen Nasenbereich. Bitte bringen Sie dazu Ihre Identitätskarte oder Ihren Pass sowie Ihr Smartphone mit. Bereits nach kurzer Zeit liegt das Testergebnis vor und in weniger als 30 Minuten wird es digital auf Ihrem Smartphone (Mitteilung per Mail) publiziert.
Rumantsch: Nus recumandein a Vus da far in ulteriur test da controlla ell’apoteca enteifer 5 tochen 6 gis (informaziuns dat ei al liug).
Deutsch: Wir empfehlen Ihnen, dass Sie nach 5 bis 6 Tagen, in der Apotheke (Info folgt vor Ort) zur Kontrolle nochmals einen kostenlosen Nachtest machen.
Rumantsch: Per damondas tier la registraziun ni tier igl andament suvegnis Vus sclariment sut info@covent.ch ni per telefon sut 058 748 75 98.
Deutsch: Für Fragen zur Registrierung oder zum Ablauf erhalten Sie unter info@covent.ch oder Telefon 058 748 75 98 Auskunft.
Rumantsch: Las suprastonzas communalas da Falera, Laax, Sagogn e Schluein han decidiu gl’atun vargau d’instradar in preproject per ina fusiun dallas quater vischnauncas. La collaboraziun sur biars onns e da success els secturs scola (scalem superiur), pumpiers, spitex, forestalesser, parc da maschinas e taxaziun da taglias ei stada la basa leutier. Denton era tier autras tematicas han las vischnauncas giu el vargau adina puspei colligiaziuns ed intersecziuns cumineivlas. Dalla vart dils habitonts, dil Cantun e dallas organisaziuns regiunalas s’augmentan plinavon las pretensiuns allas vischnauncas pli e pli, buca il davos tras novas prescripziuns, normas e reglaziuns.
Deutsch: Die Vorstände der Gemeinden Falera, Laax, Sagogn und Schluein haben im letzten Herbst entschieden, ein Vorprojekt zur Fusion der vier Gemeinden zu starten. Grundlage für diese Diskussion bildete dabei die seit Jahren enge und erfolgreiche Zusammenarbeit in den Bereichen Schule (Oberstufe), Feuerwehr, Spitex, Forstwirtschaft, Maschinenpark und Steuerwesen. Aber auch bei weiteren Themen hatten die Gemeinden in der Vergangenheit häufig Schnittstellen, Berührungspunkte und Aufgabenverflechtungen. Zudem steigen aufgrund der neuen Vorschriften und Regulierungen die Anforderungen an die Gemeinden seitens der Einwohner, des Kantons und der Regionalverbände.
Rumantsch: En connex cun quei preproject ein las suprastonzas daferton secunvegnidas sin «finamiras strategicas, cundiziuns generalas ed empermischuns». Ellas vegnan a presentar quellas alla proxima radunonza generala en mintga singul vitg. Aschia han las convischinas ed ils convischins la pusseivladad da far in emprem maletg d’ina pusseivla colligiaziun dallas vischnauncas. El medem mument san ellas ed els decider sch’ins duei sviluppar vinavon l’idea d’ina fusiun dallas quater vischnauncas ed examinar ils pass necessaris pli profund.
Deutsch: In der Zwischenzeit haben sich die Vorstände im Rahmen dieses Vorprojektes auf «strategischen Ziele, Rahmenbedingungen und Versprechen» geeinigt und werden diese Punkte an der kommenden Gemeindeversammlung präsentieren. So haben die Stimmbürger*innen die Möglichkeit, sich ein erstes Bild über einen möglichen Zusammenschluss der Gemeinden zu machen. Gleichzeitig können die Stimmbürger*innen entscheiden, ob die Idee der Fusion der vier Gemeinden weiterverfolgt und vertieft abgeklärt werden soll.
Rumantsch: Alla proxima radunonza communala vegnin nus cunquei a presentar las informaziuns e la basa elaborada. Votantas e votants san decider sche la fusiun dallas vischnauncas el senn d’in preproject duei vegnir sviluppada vinavon. Aschia han ellas ed els pli tard aunc ina gada la pusseivladad da prender posiziun tier ina fusiun dallas vischnauncas.
Deutsch: An der nächsten Gemeindeversammlung werden somit die erarbeiteten Informationen und Grundlagen präsentiert und die Stimmbürger*innen können entscheiden, ob die Fusion der Gemeinden im Sinne eines Vorprojektes weiterverfolgt werden soll. Somit haben die Stimmbürger*innen später nochmals die Möglichkeit, über die Fusion der Gemeinden zu befinden.
Rumantsch: PROPOSTA: La suprastonza propona alla radunonza communala d’approbar l’examinaziun d’ina fusiun dallas vischnauncas da Falera, Laax, Sagogn e Schluein el senn d’in preproject.
Deutsch: ANTRAG: Der Gemeindevorstand beantragt, der Prüfung der Fusion der Gemeinden Falera, Laax, Sagogn und Schluein im Sinne eines Vorprojektes zuzustimmen.
Rumantsch: Il quen siara cun in gudogn da frs. 479’592.60, quei tier entradas da frs. 4’601’520.37 ed expensas da frs. 4’121’927.77. Ils detagls dil quen da vischnaunca sco era ulteriuras informaziuns anfleis vus el cudischet aschuntau.
Deutsch: Die Rechnung schliesst mit einem Gewinn von CHF 479’592.60 bei Gesamterträgen von CHF 4’601’520.37 und Gesamtaufwänden von CHF 4’121’927.77. Die Details zur Gemeinderechnung sowie weitere Informationen erhalten Sie in der beiliegenden Broschüre.
Rumantsch: Il quen annual 2019/20 cun las cefras detagliadas anfleis vus ell’annexa 1. Las expensas muntan sin frs. 1'104'182.29. La vischnaunca da Sagogn ei separticipada als cuosts cun frs. 386'463.80.
Deutsch: Die Jahresrechnung 2019/20 mit den detaillierten Zahlen finden Sie im Anhang 1. Der Aufwand beläuft sich auf CHF 1'104'182.29. Die Gemeinde Sagogn beteiligt sich an diesen Kosten mit CHF 386'463.80.
Rumantsch: La radunonza communala dils 08-12-2016 ha cun gronda maioritad approbau il plan da sanaziun da vias e lingias sur plirs onns. Tochen oz ein differentas vias communalas vegnidas sanadas. En quei connex ei era la reit da lingias d’aua e canalisaziun vegnida sanada. Medemamein han la Swisscom e la Repower saviu modernisar lur reit da lingias. Aschia sepresentan la reit da vias sco era la reit da lingias e medias en in stan che selai semussar.
Deutsch: Die Gemeindeversammlung vom 08.12.2016 hat mit grosser Mehrheit der Mehrjahresplanung für die Sanierung der Strassen und Leitungen zugestimmt. Bis heute wurden verschiedene Gemeindestrassen saniert. In diesem Zusammenhang wurde auch das Wasser- und Abwasserleitungsnetz saniert. Ebenfalls konnten die Swisscom und die Repower ihr Leitungsnetz modernisieren. So präsentieren sich das Strassennetz sowie das Wasser- und Mediennetz in einem vorzeigbaren Zustand.
Rumantsch: Per saver serrar giu las sanaziuns da vias en il Vitg dadens tochen fin digl onn 2022 ha la suprastonza decidiu questa primavera da dumandar la radunonza communala per 3 credits che concludessan ils projects ch’ein gia entschiats. Medemamein ei il plan per metter entuorn las sanaziuns per il Vitg dado vegnius elaboraus ed ils projects ein gia terminai ils proxims onns, sco ins sa era leger el plan da finanzas.
Deutsch: Um die Strassensanierungen im Vitg dadens bis zum Ende des Jahres 2022 abzuschliessen zu können hat der Gemeindevorstand diesen Frühling entschieden, die Gemeindeversammlung um 3 Kredite zu ersuchen, welche die bereits begonnenen Projekte abschliessen würden. Ebenfalls wurde der Plan für die Umsetzung der Sanierungen im Vitg dado erarbeitet und die Projekte wurden bereits für die nächsten Jahre terminiert, was auch im Finanzplan ersichtlich ist.
Rumantsch: El ed entuorn il quartier Suloms ei vegniu baghegiau ils davos onns entgins baghetgs novs sco era eis ei vegniu sanau diversas casas cun pliras habitaziuns existentas. Actualmein vegn baghegiau ina casa d’ina famiglia sin la parcella nr. 54, tgei che dat alla vischnaunca la pusseivladad da megliurar entgins mancos en quei quartier.
Deutsch: Im und um das Quartier Suloms wurde in den vergangenen Jahren einige neue Gebäude gebaut und es wurden auch verschiedene bestehende Mehrfamilienhäuser saniert. Aktuell wird ein Einfamilienhaus auf Liegenschaft Nr. 54 gebaut, was der Gemeinde die Möglichkeit gibt, einige Mankos in diesem Quartier zu verbessern.
Rumantsch: En emprema lingia ein las lingias d’aua e da canalisaziun en in schliet stan, quei era sin fundament dalla vegliadetgna dallas lingias. Sco secund eis ei da menziunar che l’aua tschuffa sa vegnir separada dall’aua schubra. Aschia san las pretensiuns dil cantun da separar las auas piarsas dall’aua schubra vegnir ademplidas. L’aua tschuffa vegn menada en la lingia existenta ella via dil cantun. La lingia nova dall’aua schubra perencunter sto traversar la via dil cantun e vegn menada da niev dalla Via Encarden giu tochen giusut la parcella nr. 96, nua che la lingia vegn menada en la lingia d’aua schubra existenta.
Deutsch: In erster Linie sind die Wasser- und Abwasserleitungen in einem schlechten Zustand, dies auch aufgrund des Alters der Leitungen. Als zweites muss auch erwähnt werden, dass das Schmutzwasser vom sauberen Wasser getrennt werden kann. Dadurch können die Forderungen des Kantons nach einer Trennung des Bruchwasser vom Trinkwasser erfüllt werden. Das Schmutzwasser wird in die bestehende Leitung in der Kantonsstrasse geleitet. Die neue Trinkwasserleitung muss jedoch die Kantonsstrasse queren und wird neu die Via Encarden hinunter bis zur Liegenschaft Nr. 96 geleitet, wo die Leitung in die bestehende Trinkwasserleitung geleitet wird.
Rumantsch: Ord vesta dalla segirtad da barschaments ei gia stau previu ella planisaziun da hidrants 2014 da tschentar in hidrant niev agl ur dalla parcella nr. 1495. Aschia sa la reit da hidrants vegnir cumpletada el quartier Suloms sco era el quartier Sumbismins. Damai che la lingia existenta ha in diameter memia pign sto vegnir baghegiau ina lingia pli gronda. Igl ei planisau da traversar entginas parcellas privatas cun la lingia d’aua. Quei vegn reglau cun in dretg da passar cun conducts. Ils sclariments ein gia instradai e per part han ins gia survegniu quels dretgs.
Deutsch: Aus Gründen der Sicherheit bei Bränden war bereits in der Hydrantenplanung 2014 vorgesehen, einen neuen Hydranten an den Rand der Liegenschaft Nr. 1495 zu stellen. Dadurch kann das Hydrantennetz im Quartier Suloms sowie auch im Quartier Sumbismins vervollständigt werden. Da die bestehende Leitung einen zu kleinen Durchmesser aufweist, muss eine grössere Leitung gebaut werden. Es ist geplant, mit der Wasserleitung einige private Liegenschaften zu queren. Dies wird mit Durchleitungsrechten geregelt. Die Abklärungen sind bereits aufgegleist und zum Teil wurden diese Rechte bereits erteilt.
Rumantsch: Ils onns 2013 e 2014 ei vegniu execuiu las lavurs da sanaziun dils reservuars d’aua Fontanivas. La lingia d’aua ella Via Puoz sura ei era vegnida remplazzada entras ina lingia pli gronda cun in diameter da 150 mm ed aschia adattada allas pretensiuns dad oz e per il futur. Quella lingia nova ei ligiada ella Via da Laax e quei ella lingia existenta e veglia che ha in diameter da mo 100 mm. Per saver ademplir las pretensiuns dalla lingia principala ed al conduct circular dall’ entira vischnaunca, cusseglia la suprastonza communala, da midar ora la part veglia dalla lingia existenta sin ina lunghezia da 368.555 meters. La colligiuaziun ei previda naven dal punct da finiziun dalla sanaziun Via Teit tochen si tier la traversada dalla lingia ella Via da Laax, gest sut ils reservuars novs.
Deutsch: In den Jahren 2013 und 2014 wurden die Sanierungsarbeiten an den Wasserreservoirs Fontanivas ausgeführt. Die Wasserleitung in der Via Puoz sut wurde ebenfalls durch eine grössere Leitung mit einem Durchmesser von 150 mm ersetzt und damit den heutigen Anforderungen und für die Zukunft angepasst. Diese Leitung ist in der Via da Laax angeschlossen und dies an die bestehende und alte Leitung, welche über einen Durchmesser von nur 100 mm verfügt. Um die Anforderungen der Hauptleitung und der Ringleitung der ganzen Gemeinde erfüllen zu können, empfiehlt der Gemeindevorstand, den alten Teil der bestehenden Leitung auf einer Länge von 368.555 Metern auszutauschen. Der Anschluss ist ab dem Schlusspunkt der Sanierung Via Teit bis hoch zur Querung der Leitung in der Via da Laax, gleich unterhalb der neuen Reservoire, vorgesehen.
Rumantsch: La suprastonza ei pertscharta, che la Via Fletg vegn egl avegnir sligiada si ni baghegiada ora. La realitad vesa denton ora aschia che cun las proceduras ch’ein instradadas dil cantun e dil comite Via Precauta sa ei aunc cuzzar in temps tochen che quellas midadas vegnan realisadas. Ei fa pia senn da midar ora quella part dalla lingia, aschia che tut ils basegns da renovaziun da lingias naven dil reservuar tochen en tut ils quartiers dil vitg dadens ein serrai giu. Ei resta mo pli la part el Vitg dado, ch’ei gia planisada cun la sanaziun dallas vias e lingias.
Deutsch: Der Vorstand ist sich bewusst, dass die Via Fletg in Zukunft aufgehoben oder ausgebaut wird. Die Wirklichkeit sieht jedoch so aus, dass es durch die Verfahren, welche durch den Kanton und das Komitee Via Precauta eingeleitet wurden, noch eine Weile dauern kann, bis diese Änderungen realisiert werden. Es macht daher Sinn, diesen Teil der Leitung auszutauschen, so dass der ganze Bedarf an Leitungsrenovationen vom Reservoir bis in alle Quartiere im Vitg dadens abgeschlossen sind. Es bleibt nur noch der Teil im Vitg dado, welcher bereits mit der Sanierung der Strassen und Leitungen geplant ist.
Rumantsch: PROPOSTA: La suprastonza communala propona d’approbar il credit brut sur frs. 340'000.- per finir la reit dil conduct circular ella Via da Laax.
Deutsch: ANTRAG: Der Gemeindevorstand beantragt die Annahme des Kreditgesuchs über CHF 340‘000.- für die Sanierung der Ringleitung Via da Laax.
Rumantsch: Muort la situaziun actuala dil coronavirus vala in obligatori da mascra e sulet votantas e votants dalla vischnaunca da Sagogn san prender part alla radunonza communala.
Deutsch: Aufgrund der aktuellen Coronavirussituation gilt eine Maskenpflicht und es dürfen nur Stimmberechtigte der Gemeinde Sagogn an der Gemeindeversammlung teilnehmen.
Rumantsch: Ord differents motivs han ils presidents da vischnaunca Falera, Laax, Sagogn e Schluein l’entschatta 2021 surdau alla fatschenta «mavi-beratung» da Martin Mathiuet e Josef Willi l’incumbensa d’analisar la situaziun pertuccont las scolas dallas quater vischnauncas. La finamira era d’anflar ina sligiaziun per ils problems e las sfidas administrativas e strategicas che las scolas han, cun tener ni schizun megliurar la buna qualitad d’instrucziun, e quei cun cuosts raschuneivels. Ils cussegliaders han analisau il punct da partenza ed elaborau in concept sco ins sa contonscher quellas finamiras optimalmein sut il tetg dil consorzi existent superiur.
Deutsch: Aus verschiedenen Gründen haben die Gemeindepräsidenten von Falera, Laax, Sagogn und Schluein Anfang 2021 der Firma "mavi-beratung" von Martin Mathiuet und Josef Willi den Auftrag gegeben, die Situation betreffend die Schulen der vier Gemeinden zu überprüfen. Das Ziel war eine Lösung für die administrativen und strategischen Probleme und Herausforderungen der Schulen zu finden. Dies unter Beibehaltung oder gar Verbesserung des bereits jetzt guten Unterrichts, und all das zu tragbaren Kosten. Die Berater haben die Ausgangslage analysiert und ein Konzept erarbeitet, wie man dieses Ziel optimal unter dem Dach des bestehenden Oberstufenschulverbandes erreichen kann.
Rumantsch: La Scola Sagogn funcziunescha oz fetg bein, la pli gronda sfida ei denton il diember d’affons che pren giu considerablamein els proxims onns. Tenor las cefras (mira folia 4 ell’annexa 1) eis ei pusseivel che Sagogn ha en rodund 8 onns classas dublas che han pli pauc che 10 scolaras e scolars. La vischnaunca sto anflar sligiaziuns sco quei funcziunescha il meglier, per exempel cun metter 3 annadas en ina classa. Quei ei stentus per affons e scolasts. Il diember da scolars a Schluein perencunter ei vid s’augementar ils proxims onns, aschia che lez ston gia parter si proxim onn las classas 1-3 sin dus scolasts.
Deutsch: Die Schule Sagogn funktioniert heute sehr gut, die größte Herausforderung ist jedoch die deutlich abnehmende Anzahl Schüler der nächsten Jahre (siehe Folie 4 im Anhang 1). Nach den Zahlen ist es möglich, das Sagogn in rund 8 Jahren Doppelklassen mit weniger als 10 Schülerinnen und Schülern hat. Die Gemeinde muss Lösungen finden, wie dies funktionieren soll, zum Beispiel durch Zusammenlegen von drei Jahrgängen in einer Klasse. Das ist jedoch eine Herausforderung für Kind und Lehrer. Die Anzahl Schüler in Schluein dagegen nimmt in den nächsten Jahren stetig zu, so dass sie bereits nächstes Schuljahr die Klassen 1-3 doppelt führen müssen.
Rumantsch: Igl ei enconuschent ch’il diember d’affons ha in ciclus e va si e giu sur 20-30 onns. Sagogn para dad ir encuter ina val da quei ciclus, Schluein ei plitost avon in cuolm. Ensemen denton semuossa ch’il diember da scolars pils proxims onns resta pli u meins constants (mira folia 17 ell’annexa 1). Ei fa aschia senn da luvrar ensemen cun Schluein. Per simplificar e professiunalisar las structuras administrativas era il pass da gest luvrar ensemen cun Laax e Falera en in soli consorzi da scola buca pli lunsch naven.
Deutsch: Es ist bekannt, dass die Anzahl Schülerinnen und Schüler einem Zyklus von rund 20 - 30 Jahren unterliegt. Sagogn scheint im Moment einem Tal dieses Zyklus entgegen zu laufen, Schluein ist jedoch eher vor einem Berg. Gemeinsam jedoch zeigt sich, dass die Anzahl Schüler für die nächsten Jahre mehr oder weniger konstant bleibt (siehe Folie 17 im Anhang 1). Es ist somit sinnvoll mit Schluein zusammenzuarbeiten. Um die administrativen Strukturen zu vereinfachen und zu professionalisieren war der Schritt mit den Gemeinden Laax und Falera zusammenzuarbeiten nicht mehr weit weg.
Rumantsch: La sligiaziun preveda che las scolas Laax e Falera sco era la scola superiura restan sco ellas ein e las scolas Sagogn e Schluein lavuran el futur stretg ensemen. Ei dei dar in tetg niev dalla entira scola cun ina cumissiun da scola ord ils quater vitgs, in president dalla cumissiun ch’ei dil fatg e vegn elegius dils presidents ed ina nova organisaziun da meinsacola cun in secretariat. Ils meinaprojects han ellas davosas jamnas era discutau culs pertuccai, principalmein las scolastas ed ils scolasts, las ed ils meinascola, ils cussegls scola e las suprastonzas. Las scolastas ed ils scolasts da Sagogn e Schluein han elaborau sez il plan tgi che dat nua scola el futur ed anflau ina sligiaziun che funcziunescha bein per els. Tut ils participonts dil project ein pertscharts ch’ei dat aunc entginas caussas da sligiar, mo tuts ein dil meini che la sligiaziun presentada ei in fundament stabel sin il qual ins sa baghegiar il futur dalla scola.
Deutsch: Die Lösung sieht vor, dass die Schulen von Falera und Laax so bleiben, wie sie jetzt sind, dasselbe gilt für die Oberstufe. Die Schulen Sagogn und Schluein werden in Zukunft enger zusammenarbeiten. Es soll neu ein gemeinsames Dach für alle Schulen geben, mit einer Schulkommission, einem durch die Gemeindepräsidenten gewählten Kommissionspräsidenten mit entsprechenden Fachkenntnissen und einer neuen Organisation der Schulleitung mit einem Sekretariat. Die Projektleiter haben in den vergangenen Wochen auch mit den Betroffenen gesprochen, hauptsächlich mit den Lehrerinnen und Lehrern, den Schulleiterinnen und Schulleitern, dem Schulrat und den Gemeindevorständen. Die Lehrerinnen und Lehrer von Sagogn und Schluein haben selbst einen Plan erarbeitet, wer wo unterrichten wird, und eine Lösung gefunden, die gut für alle funktioniert. Alle Projektteilnehmer sind sich bewusst, dass es noch Dinge zu lösen gibt, aber alle sind auch der Meinung, dass diese Lösung ein stabiles Fundament bildet, auf dem man die Zukunft der Schulen aufbauen kann.
Rumantsch: Il proxim pass ei d’elaborar igl uorden da scola che definescha pli detagliau sco la scola dei funcziunar el futur. Quei uorden duei era cuntener certas purificaziuns sco p. ex. in cussegl da geniturs e la moda d’instrucziun. Quei succeda entras la cummissiun che secumpona ils 4 presidents communals, ils 4 geraus dil departement da scola e cul sustegn dils accumpignaders Josef Willi e Martin Mathiuet. Igl uorden da scola ha da vegnir approbaus en ina radunonza da vischnaunca ca. la fin da mars 2022.
Deutsch: Der nächste Schritt ist eine Schulordnung auszuarbeiten, welche detaillierter definiert, wie die Schule in Zukunft funktionieren soll. Diese Schulordnung soll auch gewisse Vorgaben wie z. B. einen Elternrat und die Unterrichtsformen enthalten. Diese Arbeit erfolgt mit der Schulverbandskommission, welche sich aus den 4 Gemeindepräsidenten, den 4 Vorstandsmitglieder mit dem Bildungsdepartement und die externen Begleiter Josef Willi und Martin Mathiuet zusammensetzt. Die Schulordnung wird der Gemeindeversammlung etwa Ende März 2022 vorgestellt und zur Annahme unterbreitet.
Rumantsch: d’approbar la fundaziun e las statutas dil consorzi da scola Falera, Laax, Sagogn, Schluein e cunquei da sligiar il consorzi dil scalem superiur “scolviva”.
Deutsch: die Genehmigung der Gründung und der Statuten des Schulverbandes der Gemeinden Falera, Laax, Sagogn, Schluein und damit die Auflösung des Schulverbandes scolaviva.
Rumantsch: La radunonza communala dils 08-12-2016 ha cun gronda maioritad approbau il plan da sanaziun da vias e lingias sur plirs onns. Cun la Via Suloms ed la cuvrida fina dalla Via Teit vegnan las etappas 2 e 3 dil Vitg dadens serradas giu igl onn proxim sco planisau.
Deutsch: Die Gemeindeversammlung vom 08.12.2016 hat den Mehrjahresplan mit grosser Mehrheit angenommen. Bis auf die Via Suloms und den Deckbelag der Via Teit, welche im Jahr 2022 gemacht werden, konnten die Sanierungsetappen im Jahr 2021 planmässig abgeschlossen werden.
Rumantsch: Per cuntinuar cul project da sanaziun senza interrupziun ha la suprastonza instradau il procedere da perimeter per las vias Runs e Sum las Cuorts, aschia che quellas san vegnir planisadas e sanadas egl onn 2022/2023. Ils cuosts per la planisaziun da quellas reparaturas munta a frs. 132'500.-, las lavurs da sanaziun ein planisadas cun frs. 1'287'500.-. Ils cuosts vegnan, sco tier tut tschellas vias, repartidas sut ils gudiders en procedura da contribuziun.
Deutsch: Der Gemeindevorstand möchte die Sanierungsetappen nahtlos weiterführen und hat daher das Beitragsverfahren zur Sanierung der Via Runs und der Via Sum las Cuorts eingeleitet, so dass diese im Jahr 2022 bis 2023 geplant und umgesetzt werden können. Die Kosten für die Planung belaufen sich auf CHF 132'500.-. Die Kosten für die Sanierungsarbeiten belaufen sich auf CHF 1'287'500.-. Die Kosten der Strassen werden, wie bei allen anderen Strassen, im Beitragsverfahren unter den Nutzniessenden verteilt.
Rumantsch: PROPOSTA: La suprastonza communala propona d’approbar il credit brut sur frs. 1'420'000.- per la projectaziun e la realisaziun dalla sanaziun dallas vias communalas Via Runs e Via Sum las Cuorts ils onns 2022 tochen 2023.
Deutsch: ANTRAG: Der Gemeindevorstand beantragt, den Bruttoinvestitionskredit über CHF 1’420'000.- für die Jahre 2022 bis 2023 für die Projektierung und die Ausführung der Sanierung der Gemeindestrasse Via Sum las Cuorts und Via Runs zu genehmigen.